OpenLLM-France/wikimedia huggingface dataset:
# Virgin Interactive

Virgin Interactive va ser una publicadora de videojocs britànica que va obtenir molt d'èxit i influència en el món dels videojocs. Va ser format com a Virgin Games als anys 1980, per Mastertronics, qui el va comprar per Virgin el 1987. Va ser llavors que el Virgin Group va ser considerat com l'"Electronic Arts" d'Europa. El 1994 es va canviar de nom per Virgin Interactive.
Va publicar videojocs per l'ordinador d'IBM com també en altres sistemes, incloent-hi l'Amiga, ZX Spectrum, l'Amstrad CPC, C64 i la Super Nintendo Entertainment System.
Va ser ajudat per alguns estudis desenvolupadors de videojocs, com Westwood Studios i Synergistic. I també, alguns treballadors de Shiny Entertainment, com és en David Perry, que treballava per Virgin abans de crear l'Earthworm Jim.
L'empresa va ser comprada el 1999 per la publicadora francesa anomenada Titus Software i es va canviar el nom per Avalon Interactive l'1 de juliol de 2003.
Alguns dels videojocs més populars fets per aquesta empresa són:
* Blues Brothers 2000.
* Dan Dare: Pilot of the Future (1986)
* Realms (1991)
* Corporation (1991)
* M.C. Kids (1991)
* Global Gladiators (1992)
* The 7th Guest (1992)
* Disney's Aladdin (1993)
* Cannon Fodder (1993)
* Cool Spot (1993)
* Lands of Lore (la saga) (1993)
* Goal! (1994)
* The Lion King (1994)
* Command & Conquer (1995)
* Zone Raiders (1995)
* Command & Conquer: Red Alert (1996)
* Resident Evil (Europe only) (1996)
* Agile Warrior F-111X (1997)
* Subspace (1997)
* Resident Evil 2 (Només a Europa) (1998)
* Resident Evil 3: Nemesis (Només a Europa) (2000)
* Project Justice (Només a Europa) (2001)

## Enllaços externs

* virginbrand.com Bloc no oficial de Virgin Group (anglès)
* Perfil de Virgin Interactive a MobyGames (anglès)
# Vladas Niunka

Vladas Niunka (17 d'agost del 1907 – 26 de desembre del 1983) fou un agitador i propagandista del Partit Comunista de Lituània (PCL), teòleg i ministre d'Educació de Lituània.
Una vegada acabats els estudis secundaris a Šiauliai (1925), començà a participar en activitats del moviment comunista, cosa que li valgué una pena de presó que complí a Varniai entre el 1928 i el 1931. El 1936 es graduà de la Universitat Vytautas el Gran. Tornà a ser empresonat entre el 1938 i el 1940, aquest cop a Dimitravas.
Després de l'ocupació soviètica de Lituània el 1940, Niunka es convertí en president de la Comissió Electoral Central del Seimas Popular. L'estiu del 1940 treballà d'editor del diari Tiesy (similar al Pravda). Entre el 1940 i el 1942 fou fiscal de la República Socialista Soviètica de Lituània.
Niunka ràpidament anà guanyant posicions a la jerarquia del partit. El 1943 fou nomenat vicepresident del Departament d'Agitació i Propaganda del Comitè Central del PCL, òrgan del qual es convertí en vicesecretari l'any següent.
En acabar la Segona Guerra Mundial, feu de viceprimer ministre fins al 1948, any en el qual fou nomenat ministre d'Educació durant uns quants mesos. Ocupà el càrrec de secretari del Comitè Central del PCL entre el 1949 i el 1961. El 1955 succeí Feliksas Bieliauskas com a president del Soviet Suprem de l'RSS de Lituània, càrrec que ocuparia fins al 1963.
El 1961 abandonà les seves funcions al partit. Treballà d'editor en cap de la revista Komunistas fins al 1970, quan passà a dirigir la junta directiva de l'associació Žinija. Ensenyà a la Universitat Estatal de Vílnius. El 1974 aconseguí el grau de candidat en ciències de la filosofia.
Morí a Vílnius el 1983.

## Publicacions destacades

* Nuo Vatikano Pirmojo iki Vatikano Antrojo (1963)
* Socialiniai katalikybės mitai (1965)
* Vatikanas ir antikomunizmas
* Nacionalinis išsivadavimo judėjimas ir religija (1972)
* Klerikalinės partijos ir Vatikanas (1974)
* Šių laikų Vatikanas (1980)
# Vologès II de Pàrtia

Vologès II va ser rei de Pàrtia de l'any 77 al 79.
Era fill de Vologès I i el va succeir a la seva mort l'any 77. Vologès II es va veure atacat des de la seva proclamació, pel seu parent Pacoros, que seria fill de Vardanes II de Pàrtia és a dir cosí de Vologès II. Però esmentat generalment com a oncle de Vologès II potser es tractaria del Pacoros rei o ex rei de l'Atropatene, fill de Vonones II i germà de Vologès I de Pàrtia. El rebel va obtenir el suport de part de la noblesa. Després de dos anys de guerra civil Vologès II va ser derrocat i Pacoros II proclamat rei.

## Referències

* ↑ Bunson, Matthew. A dictionary of the Roman Empire. Nova York: Oxford University Press, 1995, p. 454. ISBN 9780195102338.
| Precedit per: Vologès I | Imperi Part | Succeït per: Pacoros II |
# Ventre farcit

El ventre farcit és un embotit cuit de cap de llom de porc i espècies, molt apreciat, que es fa a l'illa d'Eivissa. La seva llargària és d'aproximadament un pam, i el gruix d'uns deu centímetres de diàmetre. A l'interior s'aprecien trossos sencers de llom i grans sencers de pebre entre el fons de llom picat i barrejat amb altres espècies. La barreja s'emboteix en l'estómac del porc i es cou a foc suau durant unes cinc hores.
# Volta a Múrcia 2019

La Volta a Múrcia 2019, 39a edició de la Volta a Múrcia, es disputà entre el 15 i el 16 de febrer de 2019. La cursa es dividí en dues etapes, una cosa que no succeïa des de l'edició del 2012.
El vencedor final fou Luis León Sánchez (Astana Qazaqstan Team), que repetí la victòria de l'any anterior, i novament seguit per Alejandro Valverde (Movistar Team). Peio Bilbao (Astana Qazaqstan Team) completà el podi.

## Equips participants

En la cursa hi van prendre part 18 equips

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 15 de feb | Iecla – San Javier | etapa accidentada | 188,8 | Peio Bilbao López de Armentia | Peio Bilbao López de Armentia |
| 2a etapa | 16 de feb | Beniel – Múrcia | etapa de mitja muntanya | 177,3 | Luis León Sánchez Gil | Luis León Sánchez Gil |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :

## Classificació general

Font: ProCyclingStats :

## Evolució de les classificacins

| Etapa | Vencedor | Classificació general | Classificació de la muntanya | Classificació per punts | Classificació de les metes volants | Classificació per equips |
| 1 | Pello Bilbao | Pello Bilbao | Rubén Fernández | Pello Bilbao | Nuno Bico | Astana |
| 2 | Luis León Sánchez | Luis León Sánchez | Jakob Fuglsang | Luis León Sánchez | Robin Carpenter | Astana |
| Classificacions finals | Classificacions finals | Luis León Sánchez | Jakob Fuglsang | Luis León Sánchez | Robin Carpenter | Astana |

## Referències

* 1 2 Piedrabuena, Celes «‘Luisle’ le gana la partida a Alejandro Valverde en la Vuelta a Murcia». El Mundo Deportivo, 17-02-2019 [Consulta: 18 febrer 2019].
* ↑ «Pello Bilbao se lleva la primera etapa de la Vuelta a Murcia». Maca, 15-02-2019 [Consulta: 18 febrer 2019].

## Enllaços externs

* Web oficial de la Volta a Múrcia Arxivat 2012-02-15 a Wayback Machine.
# Víťazovce

Víťazovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1545.
# Watara Supervision

La Supervision és una consola portàtil de joc produïda per l'empresa taiwanesa Watara entre 1992 i 1996, durant la quarta generació de videoconsoles, quan la Game Boy de Nintendo ja dominava el mercat de portàtils; també va ser comercialitzada per altres empreses com Audio Sonic, Hartung (Alemanya), Quickshot (Regne Unit), Videojet o Vini Videojet amb els noms d'Electrolab (a l'Argentina), Hypervision, Tiger Boy, Travel Mate o Quickshot Supervision (al Regne Unit).
Encara que la Supervision era tècnicament superior a la Game Boy en alguns aspectes (una pantalla de 160×160 píxels, però pitjor en moviment), més barata (40 dòlars menys, encara que Nintendo baixà el preu al poc de temps) i tingué promoció internacional (fins i tot aparegué com a premi en concursos televisius), fracassà en l'obtenció de llicències de jocs rellevants, per la qual cosa deixà de produir-se quatre anys després de l'eixida: sense el suport d'altre productors de jocs internacionals —pràcticament tots els cartutxs de Supervision són de fabricants taiwanesos o de Hong Kong—, la qualitat del seu catàleg de títols era pobra, formada per clons d'altres jocs com Crystball (inclòs amb la consola) o Super Block; l'única llicència notable és la del Super Pang.
La segona versió de la consola, amb pantalla abatible, és compatible amb el perifèric TV-Link, consistent en una base que necessitava quatre piles AA més i un cartutx especial per a connectar-la a la televisió i jugar els jocs en quatre colors en compte de grisos, encara que el programari n'interpretava alguns de manera cridanera.
* Les Watara i Quickshot
* Detall del port de TV
* Vista interior
* Cartutx de Super Block
Encara que a Europa els cartutxs es venien en caixes de cartó, com els de Game Boy, a l'Amèrica del Nord es comercialitzaven en paquets de plàstic d'un sol ús, la qual cosa fa més difícil trobar exemplars de col·leccioniste: dels cinquanta-sis jocs publicats a occident, se n'han emulat quaranta-set, amb programari per a Dreamcast, Game Boy Advance, GP2X, Nintendo DS, Windows i Xbox.

## Referències

* 1 2 «Watara Supervision» (en castellà). Retromaquinitas. [Consulta: 6 desembre 2019].
* 1 2 «Watara Supervision: A Beginner's Guide» (en anglés). Racket Boy, 09-11-2011. [Consulta: 5 novembre 2019].
* ↑ Antaar García. «Museo de consolas: Watara Supervision» (en castellà). Level Up, 19-08-2011. [Consulta: 6 desembre 2019].
* ↑ Kris Caballero. «Watara (QuickShot) Supervision Review» (en anglés). Showsotros, 21-06-2017. [Consulta: 10 novembre 2019].
# Villa Park (Califòrnia)

Villa Park és una ciutat del Comtat d'Orange (Califòrnia). Segons el cens del 2000 tenia 5.999 habitants.

## Demografia

Segons el cens del 2000, Villa Park tenia 5.999 habitants, 1.950 habitatges, i 1.764 famílies. La densitat de població era de 1.097,7 habitants/km².
Dels 1.950 habitatges en un 34,4% hi vivien nens de menys de 18 anys, en un 82,1% hi vivien parelles casades, en un 6,1% dones solteres, i en un 9,5% no eren unitats familiars. En el 7,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,22.
Per edats la població es repartia de la següent manera: un 24,7% tenia menys de 18 anys, un 6,5% entre 18 i 24, un 21,2% entre 25 i 44, un 32,9% de 45 a 60 i un 14,8% 65 anys o més.
L'edat mediana era de 44 anys. Per cada 100 dones de 18 o més anys hi havia 98,6 homes.
La renda mediana per habitatge era de 116.203 $ i la renda mediana per família de 124.852 $. Els homes tenien una renda mediana de 78.563 $ mentre que les dones 46.667 $. La renda per capita de la població era de 53.130 $. Entorn del 2,2% de les famílies i el 2,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Villa Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Villa Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Weiler (Luxemburg)

Weiler (en luxemburguès: Weller; en alemany: Weiler) és una vila de la comuna de Putscheid situada al districte de Diekirch del cantó de Vianden. Està a uns 35 km de distància de la ciutat de Luxemburg.

## Referències

* ↑ «Weiler». [Consulta: 4 octubre 2015].
# Washington Institute for Near East Policy

L'Institut de Washington per la Política d'Orient Pròxim (en anglès nord-americà: The Washington Institute for Near East Policy) (WINEP) és un think tank que es troba a Washington DC, està centrat en la política exterior dels Estats Units a l'Orient Pròxim i als països del Sud-oest d'Àsia. El think tank va ser establert el 1985 pel jueu Martin Indyk, la missió declarada de l'institut és la cerca i l'avanç d'una comprensió realista dels interessos dels Estats Units d'Amèrica a l'Orient Mitjà, i promoure les polítiques que assegurin aquests interessos. Generalment és descrita com una organització pro-israeliana.
El WINEP té forts vincles amb l'American Israel Public Affairs Committee (AIPAC).

## Referències

* ↑ «The Washington Institute for Near East Policy Company Profile | Management and Employees List» (en anglès). [Consulta: 22 octubre 2022].
* ↑ «Robert Satloff doth protest too much». [Consulta: 28 setembre 2017].
* ↑ «U.N. chief launches $600M Gaza aid appeal». [Consulta: 28 setembre 2017].
* ↑ «Veteran Middle East negotiator Ross to advise Clinton on Iran». [Consulta: 28 setembre 2017].
* ↑ THE ISRAEL LOBBY AND U.S. FOREIGN POLICY per John Mearsheimer i Stephen Walt, versión en línea, p. 20

## Enllaços externs

* Lloc web oficial (anglès)
# Washington Heights

* Per a altres significats, vegeu «Washington Heights (Nova York)».
Washington Heights, sovint escurçat en «The Heights», és un barri del nord de l'illa i districte de Manhattan a New York.
El seu nom prové de Fort Washington, una fortificació mantinguda per les tropes americanes durant la Guerra d'independència, que va ser presa pels Britànics el 16 de novembre de 1776 i els va assegurar el domini de New York.
Washington Heights s'estén del carrer 155 fins a Dyckman Street. Al sud es troba el barri de Harlem, al nord el d'Inwood.
El pintor i naturalista John James Audubon - a qui es deu una descripció dels ocells d'Amèrica del Nord - hi va viure al segle xix. És enterrat a l'església de la Intercessió, una realització de l'arquitecte Bertram Grosvenor Goodhue, situada al límit de Harlem. S'hi troba també un important hospital, el Columbia-Presbyterian Medical Center, a l'antic emplaçament de l'estadi d'Hilltop Park.
La destinació més turística del barri és The Cloisters (els claustres) a Fort Tryon Park. Aquest museu, que depèn del Metropolitan Museum of Art, està dedicat a l'art i a la cultura medieval, amb sobretot tapisseries i pintures holandeses. Els edificis que protegeixen les col·leccions són construïts al voltant d'autèntics claustres medievals, provenint de tres indrets occitans (l'Abadia de Sant Guilhem del Desert, l'abadia de Bonnefont, Tria de Baïsa), un de català (l'Abadia de Sant Miquel de Cuixà) i un de francès (Froville), desmuntats, transportats i tornats a muntar en aquest parc.
La Hispanic Society of America també té la seu en aquest barri.
La població del barri és majoritàriament d'origen dominicà, d'on el seu sobrenom, «Quisqueya Heights». S'hi troba també una comunitat de confessió judaica, originària d'una precedent ona d'immigració germànica, i vinculada a la presència de la Yeshiva University. Aquest centre dispensa un ensenyament superior general (amb un fort component religiós) i forma igualment rabins.

## Enllaços externs

* Washington Heights and Inwood Online
# Washington Luís Pereira de Sousa

Washington Luís Pereira de Sousa (Macaé, 26 d'octubre de 1869 — São Paulo, 4 d'agost de 1957) va ser un historiador i polític brasiler, desè primer president de l'estat de São Paulo, tretzè president de Brasil i últim president de la República Velha.
Va ser destituït el 24 d'octubre de 1930, vint-i-un dies abans de la finalització del mandat, per forces polític-militars comandadas per Getúlio Vargas, en la denominada Revolució de 1930 i va marxar a l'exili a Europa i als Estats Units, retornant a Brasil disset anys més tard en 1947.
El seu sobrenom era Paulista de Macaé, doncs, encara que nascut en l'estat de Rio de Janeiro, la seva biografia va ser tota feta a São Paulo.

## Referències

* ↑ Rachum, Ilan. The Dismantling of Brazil's Old Republic: Early Twentieth Century Cultural Change, Intergenerational Cleavages, and the October 1930 Revolution (en anglès). UPA, 2015, p. 264. ISBN 9780761866398.
# Waldhufen

Waldhufen és un municipi alemany que pertany a l'estat de Saxònia. Es troba a 8 km al sud de Niesky i 12 km a l'oest de Görlitz.

## Districtes

* Oćicy (Attendorf)
* Bartecy (Baarsdorf)
* Dźěže (Diehsa)
* Němske Jenkecy (Jänkendorf)
* Šiborćicy (Nieder Seifersdorf)
* Schäferei
* Ćěmnicy (Thiemendorf)
* Wułdrichecy (Ullersdorf)
* Wilhelminenthal

## Monuments

Una placa en la seva antiga casa a Thiemendorf recorda al sindicalista i opositor al nazisme Fritz Preus, que va ser assassinat el 1942 al camp de concentració de Sachsenhausen.
# White Springs

White Springs és una població dels Estats Units a l'estat de Florida. Segons el cens del 2000 tenia 819 habitants.

## Demografia

Segons el cens del 2000, White Springs tenia 819 habitants, 340 habitatges, i 227 famílies. La densitat de població era de 171,9 habitants/km².
Dels 340 habitatges en un 33,5% hi vivien nens de menys de 18 anys, en un 36,2% hi vivien parelles casades, en un 26,2% dones solteres, i en un 33,2% no eren unitats familiars. En el 29,7% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,93.
Per edats la població es repartia de la següent manera: un 30,3% tenia menys de 18 anys, un 10,4% entre 18 i 24, un 26,4% entre 25 i 44, un 20,8% de 45 a 60 i un 12,2% 65 anys o més.
L'edat mediana era de 32 anys. Per cada 100 dones de 18 o més anys hi havia 75,7 homes.
La renda mediana per habitatge era de 24.861 $ i la renda mediana per família de 32.115 $. Els homes tenien una renda mediana de 31.953 $ mentre que les dones 21.250 $. La renda per capita de la població era de 15.555 $. Entorn del 20% de les famílies i el 22,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- White Springs». American Fact Finder. Oficina del Cens dels Estats Units, 12-01-2010.
# Waltensburg/Vuorz

Waltensburg/Vuorz és un municipi del cantó dels Grisons (Suïssa), situat al districte de Surselva.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# White wall

White wall és una sèrie de televisió sueco-finlandesa de drama, misteri i ciència-ficció estrenada pel canal suec SVT1 el 20 de setembre de 2020 i per la cadena finlandesa Yle el 15 de novembre de 2020.

## Argument

En una mina a cel obert ubicada a la Lapònia sueca, on s'hi constueix un gran dipòsit de residus nuclears, es descobreix casualment després d'una forta explosió una paret de color blanc d'un material desconegut. Tant l'explosió fortuïta, com el material desconegut de la paret blanca, com l'empresa promotora en greus dificultats financeres, com l'oposició de grups ecologies exerceixen una forta pressió sobre el cap d'obres i la geòloga encarregats de la perforació perquè solucionin el problema i continuïn amb la feina.

## Repartiment

* Aksel Hennie com el cap d'obres Lars Ruud.
* Vera Vitali com la geòloga Helen.
* Eero Milonoff com Atte.
* Mattias Nordqvist com Magnus.
* Ardalan Esmaili com Said.
* Einar Bredefeldt com Oskar.
* Anna Paavilainen com Astrid.

## Episodis

| Núm. d'història | Episodi | Títol | Direcció | Guió | Data d'estrena |
| 1 | 1 | "Tunnel C6" | Aleksi Salmenperä | Björn Paqualin, Mikko Pöllä, Aleksi Salmenperä | 20 de setembre de 2020 |
| 2 | 2 | "The Chosen Ones" | Aleksi Salmenperä | Mikko Pöllä, Aleksi Salmenperä | 27 de setembre de 2020 |
| 3 | 3 | "The Gold Train" | Aleksi Salmenperä | Mikko Pöllä, Aleksi Salmenperä | 4 d'octubre de 2020 |
| 4 | 4 | "Provblem solved" | Aleksi Salmenperä | Mikko Pöllä, Aleksi Salmenperä | 11 d'octubre de 2020 |
| 5 | 5 | "Theologians" | Anna Zackrisson | Lisa Ambjörn, Mikko Pöllä | 18 d'octubre de 2020 |
| 6 | 6 | "The inexplicable" | Anna Zackrisson | Lisa Ambjörn, Mikko Pöllä | 26 d'octubre de 2020 |
| 7 | 7 | "Closed" | Anna Zackrisson | Lisa Ambjörn, Mikko Pöllä | 1 de novembre de 2020 |
| 8 | 8 | "The End is Near" | Anna Zackrisson | Lisa Ambjörn, Mikko Pöllä | 8 de novembre de 2020 |

## Localització

La sèrie s'ha rodat a la localitat finlandesa de Pyhäjärvi, on es troba la mina de Pyhäsalmi.

## Referències

* ↑ DQ «Wonder Wall» (en anglès). Drama Quarterly, 01-07-2019 [Consulta: 23 desembre 2020].
* ↑ «White Wall / Cold Courage /Kosta (Finlandia) : finlandeses coproduciendo por el mundo» (en castellà). El Diario Vasco. [Consulta: 23 desembre 2020].
* ↑ «NATPE, vitrina elegida por DRG para lanzar su nueva serie SciFi, The White Wall» (en castellà). The daily television. [Consulta: 23 desembre 2020].
* ↑ Broholm, Ulla «Suomessa kuvattu jännityssarja White Wall ei ole tavanomainen pohjoismainen draama» (en finès). Yle, 20-10-2020 [Consulta: 23 desembre 2020].
# Watsonia

Watsonia és un gènere de plantes perennes i bulboses de la família de les Iridàcies, endèmica de Sud-àfrica. Són plantes de fulles ensiformes (en forma d'espasa) i planes. Les flors són vistoses, lleugerament zigomorfes i hermafrodites, reunides en llargues espigues simples o ramificades, erectes. El perigoni està compost per 6 tèpals subiguals, units a la base formant un tub corbat. Els estams són 3, unilaterals i arquejats. L'ovari és ínfer, l'estil té les branques curtes, sovint desigualment bífides. El fruit és una càpsula dehiscent per 3 valves. Són plantes ornamentals que es conreen a moltes parts del món. El nom del gènere està dedicat al botànic anglès William Watson.

## Espècies

| Watsonia aletroides (Burm. f.) Ker Gawl. Watsonia amabilis Goldblatt Watsonia amatolae Goldblatt Watsonia angusta Ker Gawl. Watsonia bachmannii L. Bolus Watsonia bella N.E. Br. ex Goldblatt Watsonia borbonica (Pourr.) Goldblatt + Watsonia canaliculata Goldblatt Watsonia coccinea (Herb. ex Baker) Baker Watsonia confusa Goldblatt Watsonia densiflora Baker Watsonia distans L. Bolus Watsonia dubia Eckl. ex Klatt Watsonia elsiae Goldblatt Watsonia emiliae L. Bolus Watsonia fergusoniae L. Bolus Watsonia fourcadei J. W. Mathews & L. Bolus Watsonia galpinii L. Bolus Watsonia gladioloides Schltr. Watsonia humilis Mill. Watsonia hysterantha J.W. Mathews & L. Bolus Watsonia inclinata Goldblatt Watsonia knysnana L. Bolus Watsonia laccata (Jacq.) Ker Gawl. Watsonia latifolia N.E. Br. ex Oberm. Watsonia lepida N.E. Br. Watsonia longifolia J.W.Mathews & L.Bolus | Watsonia marginata (L. f.) Ker Gawl. Watsonia marlothii L. Bolus Watsonia meriana (L.) Mill. + Watsonia minima Goldblatt Watsonia mtamvunae Goldblatt Watsonia occulta L. Bolus Watsonia paucifolia Goldblatt Watsonia pillansii L. Bolus Watsonia pondoensis Goldblatt Watsonia pulchra N.E. Br. ex Goldblatt Watsonia rogersii L. Bolus Watsonia rourkei Goldblatt Watsonia schlechteri L. Bolus Watsonia spectabilis Schinz Watsonia stenosiphon L. Bolus Watsonia stokoei L. Bolus Watsonia strictiflora Ker Gawl. Watsonia strubeniae L. Bolus Watsonia tabularis J. W. Mathews & L. Bolus Watsonia transvaalensis Baker Watsonia vanderspuyae L.Bolus Watsonia versfeldii J. W. Mathews & L. Bolus Watsonia watsonioides (Baker) Oberm. Watsonia wilmaniae J. W. Mathews & L. Bolus Watsonia wilmsii L. Bolus Watsonia zeyheri L. Bolus |

## Referències

* ↑ «Watsonia» a EOL. Data consulta: 11 d'abril de 2014.

## Bibliografia

* Dimitri, M. 1987. Enciclopedia Argentina de Agricultura y Jardinería. Tomo I. Descripción de plantas cultivadas. Editorial ACME S.A.C.I., Buenos AIres.
* Informació sobre el gènere Watsonia.
* Peter Goldblatt. (1989) The Genus Watsonia. Ann. Kirstenbosch Bot. Gard. 19. (National Botanic Gardens: Capetown).

## Enllaços externs

* Imatges de Watsonia a Pacificbulbsociety.